**הנושא** : פוליגרף לשלילת קשר פוליטי לאירוע ראש החזיר

23.1.20

לכבוד

ראש העירייה – אבי גרובר

מנכ"לית העירייה – שירלי פאר יגרמן

**הצעה לסדר היום לישיבת המועצה 2/20 :** פוליגרף לשלילת קשר פוליטי לאירוע ראש החזיר (הצעה לסדר לפי סעיף 27א לתוספת השנייה לפקודת העיריות)

הנני מתכבד להעלות שוב הצעה לסדר כדלקמן:

**הרקע** :

1. אירוע תליית ראש החזיר על שער בית הכנסת "סוכת שאול" ברובע הדר סמוך לבחירות העלה חשד שנעשה למען מטרה פוליטית ובמעורבות חברי מועצה.
2. הדבר מטיל צל על נקיות כפיים של כולנו, חברי מועצה זכו למכתבי נאצה ואיומים, פעילים זכו לגידופים והאשמות.
3. כעבור שנה וחצי מתחילת החקירה ניתן להניח שרק מעשה של חשיבה מחוץ לקופסה יכול להביא לשינוי המצב וקידום החקירה. ההצעה לפוליגרף עלתה בישיבת מועצה כבר בינואר2019 וזכתה לתמיכה של חברי מועצה ובציבור.
4. בנובמבר – הצעה זו הוסרה ללא דיון מסדר היום ובמקומה מונתה פרופ נטע זיו לנציגת המועצה לטובת זירוז החקירה. בישיבת המועצה הקודמת דווחנו שללא כל שינוי סטטוס.

**מועצת העיר תתבקש אם כן, להחליט כדלקמן:**

1. עיריית רמת השרון תקצה 25,000 ₪ לטובת קבלת ייעוץ מקצועי וביצוע בדיקת פוליגרף ל 17 חברי המועצה שישלול או יאשר ציבורית מעורבות או ידיעה שלהם בקשר לנושא.
2. צוות תושבים נבחר עם נציגת אחת לכל סיעה יוסמך ע"י העירייה , יתכנס ויחליט על דרך ביצוע הבדיקה תחת המגבלות:
3. הימנעות מהפרעה לחקירת המשטרה ככל שזו מתקיימת.
4. ניטראליות הוגנות ומקצועיות מרבית של הבדיקה.
5. פרסום התוצאות והמסקנות מהבדיקה לפי שיקול הצוות.

בכבוד רב,

ירון גדות

התעוררות